b'\n_START_ARTICLE_\nRhopalocera\n_START_SECTION_\nUtbredelse\n_START_PARAGRAPH_\nDe fleste artene lever i tropiske og subtropiske omr\xc3\xa5der. I Norge forekommer n\xc3\xa6rmere 100 arter, de fleste finnes helt s\xc3\xb8r i Norge der klimaet er varmere enn det er lengre nord. Men noen f\xc3\xa5 arter er tilknyttet et liv i fjellet og finnes bare lengst nord i Norge.\n_START_SECTION_\nUtseende\n_START_PARAGRAPH_\nDe fleste er fargerike insekter.\n_START_SECTION_\nLevevis\n_START_PARAGRAPH_\nRhopalocera er dagaktive sommerfugler og finnes helst p\xc3\xa5 varme solrike steder, helt fra kysten og opp i fjellet. De fleste suger nektar av blomster, derfor er blomsterenger eller andre steder med blomster attraktive. Flere av artene er avhengig av visse n\xc3\xa6ringsplanter og enkelte arter er ogs\xc3\xa5 kresne i forhold til leveomr\xc3\xa5det (habitatet)._NEWLINE_Rhopalocera tilh\xc3\xb8rer gruppen av insekter med fullstendig forvandling (holometabole insekter), som gjennomg\xc3\xa5r  en metamorfose i l\xc3\xb8pet av utviklingen. Dette skjer mellom larvestadiet og det voksne stadiet og er en hvileperiode, et puppestadium, der sommerfuglens indre og ytre organer endres. Larvene er radikalt forskjellige fra de  voksne, b\xc3\xa5de i levevis og i kroppsbygning. Rhopalocera har puppestadiet i sin egen, noe ubeskyttede hud, hvor larvens b\xc3\xb8yelige og myke kropp omdannes til en puppe med et hardt skall. De indre organer brytes i varierende grad ned til en cellemasse.  En omorganisering skjer og dyret bygges opp igjen.'